**Noul Faust**

*SAlecsandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puternice duhuri te-au luat în primire

De dragostea ta profitând

Acum când aproape e marea venire

În slavă a Mirelui Sfânt.

Cu bună știință intinsu-le-ai mâna

Asupra-ți putere le-ai dat

Să-ți fure divina,eterna arvună

Ce inima ți-a inundat.

Cu chip de femeie numită Dalila

Vrajmasul în lanțuri te-a pus;

În marea lui ura nu știe ce-i mila-

Te vede aproape răpus.

Zadarnice lacrimi,zadarnice trude

Avea-vei.Iar dacă-ai căzut

Te zbați chinuit însă cine te-aude

Din carcera neagră de lut?

Ca Faust,titanul zburând către stele

Asupra-ți un plan a-ntocmit:

Să-ți ia bucuria,să-ți dea-n schimb plăcere

Prin ea să devii răzvrătit.

Aruncă-te-n posturi și în rugăciune

Aruncă-te-n ele și fugi

De focul ce arde,ascuns în tăciune,

Și lapte divin iar să sugi!

Te dăruie iarăși cu viata întreagă

Aceluia ce te-a chemat:

Îți fie venirea,ființa Lui ,dragă-

El vine din nou ca Împărat.

Te-ncrede în Domnul cu toată fiinta

Nimic nu e încă pierdut

Curată și vie să-ți fie credința

Cu focul de la început.

Cădea-va în beznă urâta făptură

De duhuri spurcate arzând

Nu miere,ci fiere în curge din gură

Nu aer respiră-pământ.

Sus duhul!Ești fiul luminii eterne

Nu pentru un an sau mai mulți;

În sufletul tău ispitit se așterne

Cuvântul. Tu doar să-l asculți.

Rămâi în iubire.rămâi pan-la urmă

Căci iată că timpul s-a dus

Te ia,când veni-va,cu sfânta Lui turmă

În slava cerească ,ISUS.